**Sammenkomst**

August gledet seg. Han skulle til et luksuriøst turisthotell og delta på en familiesammenkomst. Han hadde fått en invitasjon med en nydelig håndskrift. Han var eldst i familien og skulle være hedersgjest. August var komponist, og på festen skulle Horst spille et av hans pianostykker. Horst var en dansk konsertpianist.

- Så hyggelig at du kunne komme. Jeg er kveldens vertinne og heter Mai, sa damen som tok ham i mot. Du husker kanskje at jeg er gift med din fetter Ernst.

- Og mitt navn er August, sa August og blunket lurt. Han ga Mai en blomsterkvast.

- Å, det var en nydelig blomst, utbrøt Mai. – Her er et glass saft til deg. Hils på de andre i familien først, for snart skal vi ha festforestilling. Du skal sitte fremst, for du har laget musikken.

Horst gjorde en fantastisk artistopptreden, og med en kraftanstrengelse klarte han å fullføre til stor applaus.

- Nå er jeg kaffetørst, sa August etter konserten.

- Ja, kokken har laget en flott kake etter en hemmelig oppskrift, hvisket Mai

- Den har jeg kjempelyst til å smake på til kaffen, sa August og smilte.

- Bra at du har matlyst, for dette er ikke hverdagskost, svarte Mai.